***ANA JAKIĆ, MARIJANA DŽALO (HRVATSKI JEZIK) – Dobar argument i željezna vrata otvara***

Povodom Dana škole, 21. 11. 2024., u OŠ Vrbani organiziran je projektni dan s prigodnim radionicama. Tema radionice iz Hrvatskoga jezika bila je *Dobar argument i željezna vrata otvara*. Organizirane su dvije radionice po 90 minuta u kojima je ukupno sudjelovalo 37 učenika 6. i 8. razreda.

Na početku svake radionice profesorice Marijana Džalo i Ana Jakić upoznale su učenike s obilježjima i strukturom parlaonice, sudionicima i pravilima kojih se moraju pridržavati. Nakon uvodnoga dijela, izabrani su sudci i predstavnici skupina, a preostali učenici podijeljeni su u dvije skupine – afirmacijsku i negacijsku. Svaka skupina je raspravljala o tri teme iz svakodnevnoga života.

Većina učenika se odlično snašla premda su često morali zagovarati stav s kojim se osobno ne slažu. Nadamo se da su učenici osvijestili koliko je u svakodnevnome životu važno znati argumentirati stavove, ali i poštivati one koji te stavove ne dijele.

Slika na kojoj se prikazuje odijevanje, osoba, obuća, u dvorani

Opis je automatski generiran Slika na kojoj se prikazuje odijevanje, osoba, Ljudsko lice, u dvorani

Opis je automatski generiran

Slika na kojoj se prikazuje odijevanje, osoba, Ljudsko lice, u dvorani

Opis je automatski generiran